User:Bethi ramesh/sandbox

హెమోన్‌, లూయి(1880-1913): కెనడాలోని ఫ్రెంచ్‌ నవలా రచయిత. కెనడా ఫ్రేంచ్‌ నవలలో విశేష ప్రశస్తి పొందిన మరియా చాప్ డిలేన్‌ నవలా రచయిత!ాఫ్‌ ఫ్రాన్స్‌లోని బ్రెస్ట్‌ నగరంలో 1880 అక్టోబర్‌ 12న హెమోన్‌ జన్మించాడు. కొద్ది సంవత్సరాల పాటు ఇంగ్లాండ్‌ లో పత్రికా రచయితగానూ, క్రీడరంగ రచయితగానూ పనిచేసిన తరువాత 1911లో హెమోన్‌ కెనడా వెళ్ళాడు.అక్కడ ఒక వ్యవసాయ క్షేత్రంలో పనిచేస్తూ మరియా ఛాప్‌ డిలేన్‌ నవలను రచించాడు. క్వెబెక్‌ లోని సెంట్‌ జాన్‌ సరస్సు ప్రాంతంలో భూస్వభావాన్ని వాతావరణం ప్రతికూలంగా ఉన్న పరిస్థితులిలో అక్కడి స్త్రీ పురుషులను వాటితో కొనసాగిచిన పోరాటాన్ని వాస్తవిక దృష్టితో ఆనవల చిత్రిస్తూంది. ప్రెంచ్‌ కెనడియన్‌ల జీవితాన్ని ఆదర్శప్రాయంగా చిత్రించినందుకు విమర్శకులలో మొదట కొంత ఆగ్రహం కనిపించినా, త్వరలోనే స్థానిక కెనెడియన్‌ రచయితలకు అది ఒక నమూన అయింది. మొదట ఆ నవల లే టెమ్స్‌(1914)అనే పారిస్‌ మేగజైన్‌లో సీరియల్‌గా వచ్చింది. 1915లో పుస్తక రూపంలో అది వెలువడింది.తరువాత పలు ముద్రణలు పొందింది. ఇతర ప్రధాన భాషలన్నింటిలోకి అనువదించబడింది. అయితే ఆ నవల విజయాన్ని కన్నులారా చూసుకోవడానికి హెమోన్‌ నోచుకోలేదు. దాన్ని ప్రచురణకు పూర్వమే 1913 లో ఒక రైలు ప్రమాదంలో హెమోన్‌ చనిపోయాడు. నికోలే డిషేమ్స్‌ 1950 లో హెమోన్‌ తొలి వ్రాత ప్రతిని ఆధారంగా చేసుకొని మరియా చాప్‌ డిలేన్‌ నవలకు నూతన ముద్రణను వెలువరించాడు.